राज सिन्हा ने कहा : सरकारीस्कूलों में शिक्षा को बना दिया गया है मजाक
पीएन सिंह ने कहा : सरकारीस्कूलों में पढ़ाकर गदहों को बनाते हैं घोड़ा
धनबाद| सरकारीस्कूलों में शिक्षा की व्यवस्था अच्छी या खराब? बुधवार को सांसद पीएन सिंह और विधायक राज सिन्हा के बोल ने इस सवाल को उलझा दिया। पहले विधायक राज सिन्हा की बोल जानते हैं। हुआ कुछ यूं कि विधायक निरीक्षण करने के इरादे से उत्क्रमित मध्य विद्यालय कच्छी-बलिहारी पहुंचे। वहां उन्होंने एक ही कक्ष में तीन-तीन कक्षाओं को चलते हुए देखा। विद्यालय में सिर्फ दो शिक्षक थे। एक शिक्षक कक्षा 6,7 8 के बच्चे को एक ही जगह बैठा कर पढ़ा रहे थे। दूसरा शिक्षक कक्षा 4, 5 6 के विद्यार्थियों को एक साथ पढ़ा रहे थे। कक्षा 1, 2 3 के छात्रों को पढ़ाने वाला कोई नहीं था। शिक्षा की यह व्यवस्था देख विधायक भड़क उठे। उन्होंने पहले डीसी को फोन किया और फिर शिक्षा मंत्री को। उन्होंने फोन कर शिक्षा मंत्री को कहा कि यहां शिक्षा का मजाक हो रहा है। इस शिक्षा व्यवस्था में हमारे बच्चे क्या पढ़ सकते हैं। शिक्षक 4 हैं और उसमें दो छुट्टी पर हैं। आखिर ऐसी पढ़ाई का क्या लाभ। बच्चों का भविष्य बर्बाद किया जा रहा है। शिक्षा मंत्री ने मामले की जांच का विश्वास दिलाया। विधायक ने अपत्ति विद्यालय के रजिस्टर में भी दर्ज की।
hin_Deva hin_Deva hin_Deva